
Τετάρτη, 29 Ιουλίου 2026

ΔΕΛΤΙΟ ΤΥΠΟΥ

Κατάσχεση φορτηγίδας-πλωτού αναψυκτήριου στο Κουφονήσι– Ανεύρεση όπλου στο Νυδρί – Σύλληψη αλλοδαπών στην Πρέβεζα– Αλιευτικός έλεγχος στη Νέα Μηχανιώνα
Τις πρωινές ώρες χθες, ενημερώθηκε η Λιμενική Αρχή της Νάξου για την παράτυπη άφιξη μίας φορτηγίδας-πλωτού αναψυκτηρίου στη θαλάσσια περιοχή πλησίον της παραλίας «Ιταλίδα» νοτιοανατολικά του Κουφονησίου.
Στην περιοχή μετέβησαν ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) και στελέχη Λ.Σ.-ΕΛ.ΑΚΤ από ξηράς, όπου διαπιστώθηκε, κατόπιν ελέγχου, ότι επί της φορτηγίδας επέβαιναν τρία άτομα. Από το Λιμεναρχείο Νάξου που διενεργεί την προανάκριση, συνελήφθησαν οι τρεις επιβαίνοντες, στο πλαίσιο του αυτοφώρου, για παράβαση του Ν. 1650/1986 («Υποβάθμιση του περιβάλλοντος», διότι η εν λόγω παραλία είναι ενταγμένη σε ευρωπαϊκό οικολογικό δίκτυο Natura 2000). Ο ιδιοκτήτης αναζητείται στo πλαίσιo του αυτοφώρου, ενώ κατόπιν εντολής της αρμόδιας Εισαγγελικής Αρχής, κατασχέθηκε η φορτηγίδα, η οποία μεταφέρθηκε στον λιμένα Καλαντού Νάξου, συνοδεία του ΠΛΣ. 

*****
Τις μεσημβρινές ώρεςχθες, ενημερώθηκε η Λιμενική Αρχή του Νυδρίουγια την ανεύρεση ενός όπλου από ιδιώτη, στη θαλάσσια περιοχή όρμου «Αμπελάκι» Μεγανησίου Λευκάδας.Το όπλο (πιθανόν περίστροφο), το οποίο είναι σε κατάσταση προχωρημένης οξείδωσης εντοπίστηκε σε βάθος ενός μέτρου και σε απόσταση επτά μέτρων από την ακτή. Από το Α’ Λιμενικό Τμήμα Νυδρίου του Λιμεναρχείου Λευκάδας που διενεργεί την προανάκριση κατασχέθηκε το όπλο.

*****
[bookmark: _GoBack]Τις απογευματινές ώρες χθες, συνελήφθη ένας 36χρονος αλλοδαπός (υπήκοος Τουρκίας), ως κυβερνήτης σε θαλαμηγό-αναψυχής (Θ/Γ-Α/Ψ) σκάφος σημαίας Ηνωμένου Βασιλείου, για παράβαση του άρθρου 19 του Ν. 4926/2022 (Ποινικές κυρώσεις Κυβερνήτη για ανακριβείς καταστάσεις επιβαινόντων) από στελέχη της Λιμενικής Αρχής της Πρέβεζας. Συγκεκριμένα, σε έλεγχο που διενεργήθηκε στο λιμάνι της Πρέβεζας, διαπιστώθηκε ότι οι επιβαίνοντες του σκάφους δεν ταυτίζονταν με αυτούς που είχαν δηλωθεί. Επίσης, συνελήφθη ένας 46χρονος αλλοδαπός (υπήκοος Τουρκίας), επιβαίνων στο ανωτέρω θαλαμηγό για παράβαση του άρθρου 83 του Ν. 3386/2005 (Παράνομη είσοδος στη χώρα). Προανάκριση διενεργείται από το Λιμεναρχείο Πρέβεζας.
 
*****

Τις βραδινές ώρες χθες, διενεργήθηκε έλεγχος στην Ιχθυόσκαλα της Νέας Μηχανιώνας από στελέχη της Λιμενικής Αρχής Μηχανιώνας και από στελέχη της Ομάδας Άμεσης Επέμβασης (ΟΜΑΕ) του Κεντρικού Λιμεναρχείου Θεσσαλονίκης, κατά τον οποίο κατασχέθηκαν α) σαράντα δύο (42) ιχθυοκιβώτια αλιευμάτων συνολικού βάρους τριακοσίων τριάντα έξι κιλών (336kg) με ιχθύες του είδους «ΣΑΡΔΕΛΑ» που βρέθηκαν στην κατοχή εμπόρου και β) ένα τεμάχιο συνολικού βάρους δεκαπέντε κιλών και επτακοσίων γραμμαρίων (15,7 kg) του είδους «ΞΙΦΙΑΣ», για τα οποία δεν τηρούνταν οι προδιαγραφές περί ιχνηλασιμότητας. Το σύνολο των αλιευμάτων φυλάσσεται σε ψυκτικό θάλαμο, προκειμένου το μεν πρώτο να διατεθεί σε ευαγή ιδρύματα, το δε δεύτερο να καταστραφεί. Από το Α΄ Λιμενικό Τμήμα Νέας Μηχανιώνας του Κεντρικού Λιμεναρχείου Θεσσαλονίκης επιβλήθηκαν διοικητικές κυρώσεις κατά του εμπόρου.

